Il-Kummissjoni Ewropea - Mistoqsijiet u tweġibiet Il-Kwalità Doppja tal-Ikel: Mistoqsijiet u Tweġibiet Brussell, I-24ta' gunju 2019 X'inhi l-kwistjoni tal-kwalità doppja tal-ikel fi Stati Membri differenti? Il-konsumaturi minn għadd ta' pajjiżi tal-UE lmentaw li l-kompożizzjoni ta' ċerti prodotti, bħal soft drinks, kafè jew fish fingers, hija differenti fil-pajjiżi tagħhom meta mqabbla mal-prodotti li jinbiegħu taħt l-istess marka bl-istess imballaġġ jew b'imballaġġ simili ħafna fi Stati Membri oħrajn. Testijiet komparattivi jindikaw li fis-suq tal-UE hemm prodotti li jiġu ppreżentati lill-konsumaturi bl-istess mod iżda, pereżempju, jkollhom kontenut differenti ta' laħam jew ħut, kontenut ikbar ta' xaħam jew tip differenti ta' dolċifikant f'xi Stati Membri milli f'oħrajn. Din hija r-raġuni għaliex, fid-diskors dwar l-Istat tal-Unjoni tal-2017, il-President Juncker ikkommetta ruħu li jindirizza din il-kwistjoni. Huwa legali li prodott jiġi kummerċjalizzat bl-istess imballaġġ jew imballaġġ simili iżda b'ingredjenti differenti? Skont il-liġi tal-UE u l-prinċipji tas-Suq Uniku, in-negozjati jistgħu jiddifferenzjaw il-prodotti tagħhom għal swieq differenti. Madankollu, il-konsumaturi ma jistgħux jiġu żgwidati billi jiġu ppreżentati bi prodotti identiċi li fil-fatt ikunu differenti, sakemm ma jkunx hemm raġunijiet leġittimi u oġġettivi. Id-dispożizzjoni l-ġdida dwar il-kwalità doppja fil-Patt il-Ġdid għall-Konsumaturi tiċċara li jekk il- konsumaturi jiġu żgwidati fir-rigward tal-kompożizzjoni tal-prodotti, wara li ssir valutazzjoni ta' każ b'każ mill-awtoritajiet kompetenti, dan jista' jitqies bħala prattika kummerċjali inġusta li hija pprojbita mil-liġi tal-UE. Fl-istess ħin, din id-dispożizzjoni l-ġdida tirrikonoxxi li n-negozjanti jistgħu jadattaw prodotti tal-istess marka għal swieq ġeografiċi differenti minħabba fatturi leġittimi u oġġettivi. Barra minn hekk, il-fatt li l-konsumaturi jiġu informati dwar id-differenzi tal-prodotti huwa fl-interess tal-produtturi wkoll. Huwa biss meta l-konsumaturi jiġu informati kif suppost li huma jkunu jistgħu jifhmu u japprezzaw, meta jagħmlu d-deċiżjonijiet tax-xiri tagħhom, li l-prodotti jkunu saru b'mod differenti biex, pereżempju, jkunu aktar tajbin għas-saħħa jew biex jinkludu ingredjenti lokali. L-istħarriġ jiżvela xejriet differenti madwar l-Ewropa fir-rigward tad-differenzi fil-prodotti? Fl-istħarriġ ma ġiet osservata l-ebda xejra konsistenti ta' differenzi reġjonali tal-prodotti. X'għamlet il-Kummissjoni biex tindirizza l-kwistjoni tal-kwalità doppja tal-ikel? F'Settembru tal-2017 il-Kummissjoni ħarġet linji gwida dwar l-applikazzjoni tal-liġijiet tal-UE fl-oqsma tal-ikel u tal-konsumaturi għall-prodotti ta' kwalità doppja biex tgħin lill-awtoritajiet nazzjonali jiddeterminaw jekk kumpanija tkunx kisret il-liġijiet tal-UE meta tbigħ prodotti li mad-daqqa ta' għajn ikunu identiċi iżda jkollhom kompożizzjoni differenti f'pajjiżi differenti. F'April tal-2018 il-Kummissjoni ppreżentat ukoll proposta leġiżlattiva li tiċċara aktar l-applikazzjoni tad- Direttiva dwar il-Prattiki Kummerċjali Żleali għall-każi ta' kwalità doppja skont il-Pakkett dwar il-Patt Ġdid għall-Konsumaturi. Dawn ir-regoli, li ġew miftiehma mill-Parlament Ewropew u mill-Kunsill dan l- aħħar, jistipulaw b'mod espliċitu li l-kummerċjalizzazzjoni ta' prodotti daqs li kieku jkollhom l-istess kompożizzjoni madwar l-UE, filwaqt li dan jaf ma jkunx il-każ, tista' tikkostitwixxi prattika kummerċjali qarrieqa li tmur kontra din id-Direttiva. Il-kumpaniji għadhom jistgħu jikkummerċjalizzaw u jbigħu prodotti tal-istess marka b'kompożizzjoni jew karatteristiċi differenti fi swieq ġeografiċi differenti meta dan ikun ġustifikat minn fatturi leġittimi u oġġettivi, bħal pereżempju l-leġiżlazzjoni nazzjonali, id- disponibbiltà jew l-istaġjonalità tal-materja prima jew strateġiji volontarji biex jittejjeb l-aċċess għal ikel bnin u sustanzjuż. Fl-istess waqt, iċ-Ċentru Konġunt tar-Riċerka tal-Kummissjoni, bl-għajnuna ta' aktar minn nofs l-Istati Membri tal-UE u minn firxa wiesgħa ta' organizzazzjonijiet tal-partijiet ikkonċernati, żviluppa metodoloġija komuni għall-ittestjar u kkoordina kampanja ta' ttestjar pan-Ewropea ffukata fuq il- prodotti alimentari - u r-riżultati tagħha nħarġu llum. X'kien l-ammont tal-finanzjament li ngħata mill-Kummissjoni biex tindirizza l-kwistjoni tal- kwalità doppja tal-ikel? Il-Kummissjoni Ewropea allokat EUR 4,6 miljuni biex tifhem aħjar id-daqs tal-kwistjoni tal-kwalità doppja u biex tgħin lill-awtoritajiet u lill-organizzazzjonijiet tal-konsumaturi jindirizzawha b'mod effettiv: Programm tal- Konsumaturi għall- 2017 Programm tal- Konsumaturi 2017 Il-Proġett Pilota tal- Parlament Ewropew Il-Proġett Pilota tal- Parlament Ewropew Deskrizzjoni u l-qagħda ta' bħalissa L-iżvilupp u l-implimentazzjoni ta' metodoloġija komuni għall-ittestjar miċ-Ċentru Konġunt tar-Riċerka tal- Kummissjoni, f'kollaborazzjoni mill- qrib mal-partijiet ikkonċernati kollha. Il-metodoloġija ġiet ippreżentata f'April tal-2018 u ġiet implimentata f'kampanja ta' ttestjar mifruxa mal- Ewropa bil-parteċipazzjoni ta' 19-il Stat Membru. Ir-riżultati ġew ippubblikati llum. Għotjiet għal Azzjoni għall- kofinanzjament ta' aktar ittestjar u għall-iżviluppar tal-kapaċitajiet ta' infurzar fl-Istati Membri. Bħalissa l-Kummissjoni qiegħda timplimenta dan il-Proġett Pilota biex teżamina l-motivazzjoni ekonomika wara d-differenzi fil-prodotti u l- impatt tagħhom fuq il-konsumaturi. Dan il-Proġett Pilota għandu l-għan li jsaħħaħ il-kapaċitajiet tal- organizzazzjonijiet tal-konsumatur li jittestjaw u jqabblu l-prodotti tal- konsumaturi u li jidentifikaw strateġiji potenzjalment qarrieqa jew informazzjoni qarrieqa li tingħata fuq l-imballaġġ. Illum ġiet ippubblikata sejħa għal proposti korrispondenti u l- iskadenza għall-applikazzjonijiet hija s-6 ta' Novembru 2019. Il-Patt Ġdid għall-Konsumaturi kif se jgħin biex jiġu indirizzati l-kwistjonijiet tal-kwalità doppja tal-ikel? L-UE għandha fost l-aktar regoli tal-protezzjoni tal-konsumatur b'saħħithom fid-dinja. F'April tal-2018, il-Kummissjoni pproponiet il-pakkett leġiżlattiv tal-Patt il-Ġdid għall-Konsumaturi biex ittejjeb l-infurzar u biex timmodernizza r-regoli tal-protezzjoni tal-konsumatur tal-UE u tagħti l- possibbiltà ta' azzjonijiet rappreżentattivi min-naħa tal-UE. Id-Direttiva dwar l-infurzar u l-modernizzazzjoni ġiet miftiehma b'mod provviżorju mill-Parlament Ewropew u mill-Kunsill f'April tal-2019 u tinkludi emenda speċifika għad-Direttiva dwar il-Prattiki Kummerċjali Żleali li tittratta l-kwalità doppja tal-ikel. Din tispeċifika li l-kummerċjalizzazzjoni ta' prodott fi Stat Membru wieħed bħala identiku għal prodott ikkummerċjalizzat fi Stati Membri oħrajn, meta l-kompożizzjoni jew il-karatteristiċi ta' dak il-prodott jkunu differenti b'mod sinifikanti, tista' tikkostitwixxi prattika kummerċjali qarrieqa abbażi ta' valutazzjoni ta' każ b'każ, sakemm ma tkunx ġustifikata minn fatturi leġittimi u oġġettivi. L-adozzjoni formali tar-regoli l-ġodda mistennija sa tmiem is-sena. Fost id-dispożizzjonijiet importanti ta' din id-Direttiva dwar l-infurzar aħjar u l-modernizzazzjoni hemm l-għoti ta' setgħat aktar b'saħħithom lill-awtoritajiet tal-infurzar li jimponu sanzjonijiet bħala deterrent għal ksur mifrux li jkunu suġġetti għal azzjonijiet ta' infurzar koordinati min-naħa tal-UE għall- konsumaturi bħala kumpens u rimedji oħrajn meta jisfaw vittmi. L-awtoritajiet u l-qrati nazzjonali fil-pajjiżi tal-UE se jinfurzaw ir-regoli l-ġodda dwar il-kwalità doppja tal-ikel adottati taħt il-Patt il-Ġdid. Dan huwa l-istess mod kif il-liġi tal-UE dwar il-konsumatur qed tiġi infurzata llum. Il-Kummissjoni Ewropea ma għandha l-ebda setgħa li tintervjeni f'tilwim konkret bejn in-negozjanti u l-konsumaturi. X'inhuma l-passi li jmiss? Il-Kummissjoni se tkompli tgħin lill-Istati Membri fl-investigazzjonijiet tagħhom dwar differenzi fil- kwalità doppja tal-ikel skont il-qafas leġiżlattiv u r-riżultati tal-istudju tal-lum jista' jservi bħala input għall-awtoritajiet nazzjonali. Il-Kummissjoni se tiffaċilita wkoll il-ħidma tal-awtoritajiet meta jkunu qed jinvestigaw każi ta' kwalità doppja tal-ikel li jseħħu bejn fruntiera u oħra fil-kuntest tar-Regolament dwar il-kooperazzjoni għall- protezzjoni tal-konsumatur (CPC). Dan ir-Regolament rivedut, li se jibda japplika fl-Istati Membri kollha mis-17 ta' Jannar tal-2020, se jiffaċilita aktar l-investigazzjonijiet dwar il-każi ta' kwalità doppja tal-ikel billi jagħti s-setgħa lill-awtoritajiet li jixtru prodotti bħala testijiet tax-xiri u li jispezzjonaw, jiftħu jew jittestjaw prodotti sabiex jikxfu ksur u jiksbu evidenza. Il-Kummissjoni tappoġġja wkoll l-attivitajiet tal-Istati Membri li jħejju għar-Regolament il-ġdid dwar il- Kooperazzjoni għall-Protezzjoni tal-Konsumatur billi tagħti EUR 1 miljun f'kofinanzjament taħt il- Programm għall-Konsumaturi tal-2019. Barra minn hekk, permezz tas-sejħa għall-proposti tal-lum il- Kummissjoni tagħti s-setgħa lill-organizzazzjonijiet tal-konsumaturi biex jiżviluppaw kapaċitajiet biex jittestjaw u jqabblu prodotti u biex jidentifikaw strateġiji ta' markar jew informazzjoni qarrieqa li jidher fuq l-imballaġġ. Kif ġiet stabbilita l-metodoloġija tal-ittestjar? Iċ-Ċentru Konġunt tar-Riċerka żviluppa l-metodoloġija bl-għajnuna ta' servizzi oħrajn tal-Kummissjoni u ta' rappreżentanti ta' partijiet ikkonċernati tal-katina alimentari. Dan inkluda l-awtoritajiet u l- assoċjazzjonijiet ta' kull Stat Membru li jirrappreżentaw l-industrija tal-ikel u tal-bejgħ bl-imnut, kif ukoll organizzazzjoni tal-konsumatur. L-awtoritajiet nazzjonali ġew mistiedna jiġbru data dwar il-prodotti magħżula biex jiġu analizzati fil- kampanja ta' ttestjar mifruxa mal-UE. L-għażla saret l-akbar abbażi tal-eżitu ta' stħarriġ nazzjonali li sar qabel, u f'dan il-kuntest ġew inklużi l-prodotti li jikkawżaw l-akbar tħassib għall-pubbliku f'diversi Stati Membri. Iċ-Ċentru Konġunt tar-Riċerka kemm-il prodott ittestja? Id-data dwar 128 prodott inġabret f'sezzjoni trażversali tal-Istati Membri tal-UE. L-evalwazzjoni saret abbażi ta' informazzjoni minn total ta' 1380 kampjun. Għalkemm il-prodotti ntgħażlu b'attenzjoni biex jirrappreżentaw xirja medja, dawn mhumiex rappreżentattivi tad-diversità kbira tal-prodotti tal-ikel fis-suq tal-UE. Il-prodotti la ġew analizzati f'laboratorji u lanqas ma ġew imtiegħma minn assessuri sensorji mħarrġa. Il-paragun tal-istess prodott fi Stati Membri differenti saret biss abbażi tal-informazzjoni fuq l- imballaġġ tal-prodott – u d-dikjarazzjoni dwar in-nutrizzjoni – u d-dehra fuq in-naħa ta' quddiem tal- imballaġġ. L-industrija ġiet ikkonsultata matul l-ittestjar? Is-sidien tad-ditti ġew ikkuntattjati u mistiedna jikkumentaw dwar is-sejbiet tal-isħarriġ. Il-kummenti u l-ispjegazzjonijiet tagħhom ġew inklużi fir-rapport. L-anness tar-rapport fih id-data kollha miġbura għal kull prodott u ħdejha jkun hemm il-kummenti u l- ispjegazzjonijiet tas-sidien tal-marki. L-ittestjar se jibqa' għaddej? Issa l-awtoritajiet tal-Istati Membri jistgħu jużaw il-metodoloġija li ġiet żviluppata u vvalidata miċ- Ċentru Konġunt tar-Riċerka u li ġiet użata fil-kampanja ta' ttestjar biex ikomplu jittestjaw il-prodotti fis-swieq tagħhom bil-għan li jiksbu riżultati armonizzati u xjentifikament validi. L-Istati Membri jistgħu ikopru l-ispejjeż ta' dawn it-testijiet billi japplikaw għall-għotjiet taħt is-sejħiet rilevanti li tnedew illum mill-Kummissjoni. X'inhuma l-passi li jmiss fir-riċerka tad-differenzi fil-kwalità doppja tal-ikel? Iċ-Ċentru Konġunt tar-Riċerka qiegħed ukoll jinvestiga l-kwistjoni tad-differenzi fil-kwalità doppja tal- ikel mill-perspettiva tal-perċezzjoni tal-konsumaturi, kif ukoll il-konsiderazzjonijiet ekonomiċi tal- produtturi wara dawn id-differenzi. Dawn l-attivitajiet tar-riċerka mifruxin għadhom fi stadju bikri. Jekk is-sejbiet eventwali ma jkunux konklużivi, iċ-Ċentru Konġunt tar-Riċerka, fir-rwol tiegħu li jgħin lill- awtoritajiet tal-Istat Membru b'evidenza xjentifika, se jikkondividihom flimkien mar-riżultati biex jappoġġa l-attivitajiet tas-sorveljanza tas-suq u tal-infurzar. Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from Il-Kwalit__Doppja_tal-Ikel__Mistoqsijiet_u_Twe_ibiet.pdf